**ΠΗΓΕΣ ΙΣΤΟΡΙΑΣ Α.Σ.**

**Από την Αγροτική Οικονομία στην Αστικοποίηση**

**Κεφ. Γ’- Τα πρώτα βήματα του εργατικού κινήματος (σελ. 46-47 σχ. Βιβλίου)**

**ΠΗΓΗ 1**

**Η ΕΛΛΗΝΙΚΗ ΕΡΓΑΤΙΚΗ ΤΑΞΗ ΣΤΑ 1909**

|  |  |  |  |  |  |
| --- | --- | --- | --- | --- | --- |
| **Πόλη/κλάδος** | **Άτομα** | | **Ωράριο** | | **Μεροκάματο** |
| **Αθήνα** | | | | | |
| Αλευροποιία | 11.274 | | 12 ωρών | | 3,5 χρ. δραχμές |
| Αρτοποιία | 2.500 | | 18 ωρών | | 3 χρ. δραχμές |
| Τσιγάρα | 3.300 | | 9 ωρών | | 2 χρ. δραχμές |
| Υφαντουργία-  Νηματουργία | 1.500 | | 12 ωρών | | 3 χρ. δραχμές |
| Χημεία | 500 | | 12 ωρών | | 3 χρ. δραχμές |
| Μεταλλουργία | 500 | | 12 ωρών | | 3 χρ. δραχμές |
| Τυπογραφία | 1.500 | | 16 ωρών | | 3 χρ. δραχμές |
| Διάφοροι | 5.000 | | 12-16 ωρών | | 3 χρ. δραχμές |
| Σύνολο | | 26.074 | | 3-3,5 χρ. δραχμές | |
| **Πειραιάς** | | | | | |
| Τσιγάρα | 2.500 | | 12 ωρών | | 3 χρ. δραχμές |
| Υφαντουργία | 2.500 | | 12 ωρών | | 2 χρ. δραχμές |
| Εργάτες λιμανιού | 3.000 | | 12-16 ωρών | | 6 χρ. δραχμές |
| Διάφοροι | 2.500 | | 12 ωρών | | 2-5 χρ. δραχμές |
| Σύνολο | | 10.500 | | 2-6 χρ. δραχμές | |
| **Λαύριο** | 5.000 | | 1-12 ωρών | | 2-6 χρ. δραχμές |
| **Πάτρα** | 4.040 | | 11-12 ωρών | | 2-5 χρ. δραχμές |
| **Βόλος** | 7.000 | | 11-12 ωρών | | 2-3 χρ. δραχμές |
| **Σύρος** | 2.000 | | 11-12 ωρών | | 2-3 χρ. δραχμές |

**ΠΗΓΗ 2**

**Ο επιθεωρητής Ν. Σαλίβερος, σε μια έκθεσή του στις 31 Αυγούστου 1912 προς τον υπουργό Εθνικής Οικονομίας, περιγράφει την παραβίαση της εργατικής νομοθεσίας**

Συμμορφούμενος προς την υπ’ αρ. 26275 Υμετέραν Διαταγήν μετέβην εις Πάτρας και Κέρκυραν, ενεργήσας εις μεν τας πρώτας την επιθεώρησιν 51 εργοστασίων και εργαστηρίων εις α απασχολούνται 958 εργάται και 327 εργάτιδες, εις δε την δευτέραν 24 εργοστάσια και εργαστήρια εις α απασχολούνται 685 εργάται και 86 εργάτιδες. Εις αμφοτέρας τας πόλεις οι εργατικοί νόμοι είναι σχεδόν άγνωστοι και η εφαρμογή αυτών εις πολλά εργοστάσια, μήτε ήρχισεν, μήτε δύναται να υπάρξη ελπίς ότι θα αρχίση, αν η Αστυνομική αρχή δεν δείξη ανάλογον δραστηριότητα.

...Η εφαρμογή του περί εργασίας γυναικών και ανηλίκων Νόμου ΔΚΘ΄ήρξατο από της εις τας Πάτρας μεταβάσεώς μου, καθ’ όσον απ’ όλα σχεδόν τα εργοστάσια και εργαστήρια απέπεμψα παιδιά ηλικίας μικροτέρας των 12 ετών, άτινα ειργάζοντο επί 12 ή 14 ώρας συνεχώς. Αι κρατήσεις και τα πρόστιμα ήσαν γενικά εις όλα τα εργοστάσια, η δεκάωρος εργασία δια τας γυναίκας και τους ανηλίκους εις ελάχιστα εργοστάσια είχεν εφαρμοσθή, αι πληρωμαί εγίνοντο μετά την διακοπήν της εργασίας και την Κυριακήν. Κυριακή αργία δεν τηρείται εις πολλά των εργοστασίων και οι ανήλικοι μαθητευόμενοι και αι εργάτιδες υποχρεούνται να εργάζωνται και την Κυριακήν ολίγας ώρας, και τούτο δωρεάν δια τον καθαρισμόν δήθεν των μηχανημάτων.

...Αι προφυλάξεις δια την υγείαν των εργαζομένων ουδόλως λαμβάνονται υπ’ όψει. Ούτω, του εργοστασίου Μ. Πετροπούλου Αρτοποιϊας τα ζυμωτήρια συνέχονται μετά του αποχωρητηρίου άνευ ουδενός χωρίσματος, τα δε ούρα των σταύλων ρέουν εις το φρέαρ εξ ου αντλείται το δια την ζύμωσιν ύδδωρ...

...Αλλά μήπως η αδιαφορία των εργοστασιαρχών περιορίζεται εις την έλλειψιν παντός απολύτως υγιεινού όρου εις τα εργοστάσια αυτών; Τα προφυλακτικά δια την ασφάλειαν μέτρα είναι επίσης άγνωστα και η ζωή και η σωματική ακεραιότης του εργάτου ουδόλως λαμβάνεται υπ’ όψει. Ούτω ατμοκίνητα μηχανήματα λίαν επικίνδυνα δια τους εργαζομένους πλησίον αυτών, είναι εντελώς απροφύλακτα, παλαιού δε ως επί το πλείστον συστήματος ως πλημμελώς λειτουργούντα γίνονται καθημερινώς πρόξενα ουχί ολίγων δυστυχημάτων...

Η κατά των εργατικών νόμων και εργατικών ενώσεων αντίδρασις των εργοστασιαρχών είναι δυστυχώς γενική και πολλοί εργάται καθ’ εκάστην απολύονται ευθύς ως βεβαιωθή η συμμετοχή των εργατικούς συλλόγους...

**Γ. Λεονταρίτη, Το ελληνικό εργατικό... σσ. 57-58**

**[Πηγή: Ιστορία Νεότερη και Σύγχρονη, Γ΄ τεύχος, Γ΄ Λυκείου, σσ. 29-30]**

**Αφού μελετήσετε τα παραθέματα: να παρουσιάσετε τις συνθήκες διαβίωσης και εργασίας των εργαζομένων στη βιομηχανία στο τέλος του 19ου αιώνα και αρχές του 20ου αιώνα.**

|  |  |
| --- | --- |
| **ΣΤΟΙΧΕΙΑ ΣΧΟΛΙΚΟΥ ΒΙΒΛΙΟΥ** | **ΣΤΟΙΧΕΙΑ ΠΗΓΗΣ** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |